साउथ अफ्रीका समेत आठ टीमों में मुकाबला
एक जनवरी से शुरू होंगे मैच, नौ को होगा समापन, खेल विभाग ने शुरू की तैयारियां
दतिया ट्राॅफी
खेल एवं युवक कल्याण विभाग द्वारा आयोजित दतिया ट्राफी प्रतियोगिता में साउथ अफ्रीका समेत देश की आठ ख्याति नाम टीमें भाग लेंगी। एक जनवरी से शुरू होने वाली इस प्रतियोगिता में पहले ही दिन दतिया यूथ वेलफेयर और साउथ अफ्रीका की अंडर 17 टीम के बीच मैच होगा। यह मैच नौ जनवरी तक चलेंगे। इसमें मलिक स्पोर्ट्स दिल्ली, लालबहादुर शास्त्री क्लब नई दिल्ली, इंडियन आर्मी, हरीसिंह क्लब उत्तर प्रदेश, पंजाब इलेवन, मध्यप्रदेश राज्य क्रिकेट खेल अकादमी, मध्य रेल्वे एकादश, मेजबान एकादश की टीमें भाग लेंगी। प्रतियोगिता के के लिए खेल विभाग ने तैयारी प्रारंभ कर दी है।
हर दिन होंगे दो मैच: दतिया ट्राफी प्रतियोगिता एक जनवरी से प्रारंभ होगी। पहले दिन दतिया और साउथ अफ्रीका टीम के बीच से मैच शुरू होंगे। दो जनवरी को पूल ए में सुबह नौ बजे से 12.30 बजे तक मलिक स्पोर्ट्स दिल्ली और इंडियन आर्मी टीम, दोपहर एक बजे से शाम चार बजे के बीच एलबी शास्त्री और हरीसिंह क्लब यूपी, तीन जनवरी को सुबह मलिक स्पोर्ट्स दिल्ली और हरीसिंह क्लब यूपी, दोपहर में एलबी शास्त्री और इंडियन आर्मी, चार जनवरी को मलिक स्पोर्टस दिल्ली और एलबी शास्त्री, इंडियन आर्मी व हरीसिंह क्लब यूपी के बीच मैच होंगे। वहीं पूल बी के मैच पांच जनवरी से प्रारंभ होंगे। पहले दिन दतिया एकादश और मध्यप्रदेश क्रिकेट अकादमी, दोपहर में मध्य रेलवे और पंजाब एकादश, छह जनवरी को दतिया एकादश और पंजाब एकादश, मध्य रेलवे और मध्यप्रदेश क्रिकेट अकादमी के बीच मैच होगा।
स्वास्थ्य मंत्री ने किया प्रचार रथ रवाना
इस प्रतियोगिता के प्रचार के लिए रथ को स्वास्थ्य मंत्री डॉ. नरोत्तम मिश्रा ने हरीझंडी दिखाई। इससे पहले स्वास्थ्य मंत्री डॉ. मिश्रा ने जिला खेल अधिकारी रूबिका देवान को निर्देश दिए। इस अवसर पर पूर्व जिलाध्यक्ष राधाकांत अग्रवाल, नपाध्यक्ष सुभाष अग्रवाल, जिला पंचायत उपाध्यक्ष विनय यादव, जनपद अध्यक्ष रीता यादव, नगरपालिका उपाध्यक्ष योगेश सक्सेना, जीतू कमरिया, विपिन गोस्वामी उपस्थित थे।
hin_Deva hin_Deva bho_Deva hin_Deva hin_Deva hin_Deva awa_Deva